Publication: Magyar Közlöny
Issue: MK-2000-122 (Year: 2000, Number: 122)
Era: 1990-2004
Section: Az agrárgazdasági célok 2000. évi költségvetési támogatásáról szóló 6/2000. (II. 26.) FVM rendelet (a továbbiakban: R.) 12. §-ának (1) bekezdése helyébe a következő
Paragraph Index: 652

2. § Az R. 407. §-ának (1) bekezdése helyébe a következő rendelkezés lép: „(1) A fiatal agrárvállalkozók támogatására 1999. évben kiírt pályázaton támogatást nyert, de szerződéssel nem rendelkező pályázók szerződését legkésőbb 2000. március 31-ig lehet megkötni. A pályázók a támogatási szerződésben foglalt kötelezettségek teljesítését igazoló dokumentumokat a minisztériumhoz legkésőbb a támogatási szerződésben foglalt határidőig nyújthatják be. A támogatási okiratokat a minisztérium a benyújtott dokumentumok beérkezését követő 30 napon belül adja ki. A beadási határidő után a minisztérium dokumentumokat nem fogad be. Benyújtandó dokumentumként 1999. január 1. és a támogatási szerződésben foglalt elszámolási határidő között kiállított és kifizetett számlák és bizonylatok fogadhatók el. A támogatási szerződést — indokolt esetben a támogatásban részesített kérelmére — a minisztérium módosíthatja.

Source: https://magyarkozlony.hu/hivatalos-lapok/c3cc4e2c2591ef58b56eb6bd50faab92273f71d4/dokumentumok/156af28d52096b406f7bff844ed5a8005bd4ebec/letoltes